Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14277

10. Interferencia 10.1 Potenciális interferencia A műholdas navigációs rendszereknek, azaz a GPS-nek és a GLONASS-nak, jellemzőjük a viszonylag gyenge vett jel teljesítmény, ami azt jelenti, hogy egy interferencia jel létrehozhatja a szolgáltatás elvesztését. A szolgáltatás fenntartása céljából szükséges lesz annak biztosítása, hogy a Szabványok és Ajánlott Gyakorlatokban /SARPs/ meghatározott maximális interferencia szintek ne kerüljenek túllépésre. 10.2 Az antenna bemenet interferencia küszöbének meghatározása Az interferencia küszöb szintek jelzései az antenna bemenetre vannak vonatkoztatva. Ebben az összefüggésben az „antenna bemenet” kifejezés az antenna és a GNSS vevő közötti kapcsolatot jelenti, ahol a műhold jel teljesítménye megfelel a névleges minimális vett jel teljesítménynek, ami -164,5 dBW a GPS-re és -165,5 dBW a GLONASS-ra. A potenciális interferencia forrástól való lecsökkent távolság miatt azoknak a GNSS vevőknek, amelyek a repülés megközelítési szakaszában használatosak, magasabb interferencia küszöbjük van, mint azoknak a vevőknek, amelyek csak az útvonal-repülési navigációra használatosak. 10.3 Sávon-belüli interferencia források A sávon-belüli káros interferencia potenciális forrása bizonyos Államokban az Állandóhelyű szolgálatok működése. Bizonyos Államokban van olyan elsődleges kiosztás a pont – pont mikróhullámú összeköttetési állandóhelyű szolgálatok számára, amelyek a GPS és a GLONASS által használt frekvenciasávban működnek. 10.4 Sávon-kívüli interferencia források A sávon-kívüli potenciális interferencia források magukba foglalják a légiforgalmi VHF és UHF adások harmonikus és zavaró sugárzásait. A sávon-kívüli zaj a rádió és TV műsorszórás diszkrét zavaró termékei és keresztmodulációs termékei ugyancsak interferencia problémákat okozhatnak. 2007/70/II. szám 10.5 Légijármű által létrehozott források 10.5.1 A légijárműveken lévő GPS és GLONASS berendezések potenciális káros interferenciája a légijármű típusától, annak méretétől és a felszerelt adó berendezéstől függ. A GNSS antenna elhelyezésnél számításba kell venni a fedélzeti interferencia lehetőségét (főleg a SATCOM-ét). 10.5.2 Azoknak a GNSS vevőknek, amelyeket a légijármű fedélzetén a SATCOM berendezéssel együtt használnak, magasabb interferencia küszöbjüknek kell lenni az 1 610 MHz és az 1626,5 MHz közötti frekvencia-tartományban, mint az olyan légijárművek fedélzeti vevőinél, amelyeknek nincs SATCOM berendezésük. Ennek megfelelően az interferencia küszöbre vonatkozó előírások különbséget tesznek a két eset között. Megjegyzés. – A kisugárzott SATCOM légijármű földi állomások határértékei az Annex 10 III. kötete I. része 4. fejezetének 4.2.3.5 pontjában került megadásra. 10.5.3 A fő csökkentési technika a fedélzeti interferenciára magában foglalja az árnyékolást, a szűrést, a vevő felépítési technikát és különösen a nagyobb légijárműveken az antennák fizikai elkülönítését, az adókat és a kábelezést. A vevő felépítési technika magán foglalja az adaptív szűrők és az interferencia törlő technikákat, hogy csökkentsék a keskeny sávon-belüli interferenciát. Az antenna felépítési technikák magukban foglalják az adaptív nulla irányítású antennákat, az antenna nyereségnek az interferencia forrás irányába történő csökkentésére, anélkül, hogy a műholdaktól jövő jel teljesítmény csökkenne. 10.6 Sértetlenség interferencia jelenlétében A Műhold Bázisú Kiegészítő Rendszer /SBAS/ és a Föld Bázisú Kiegészítő Rendszer /GBAS/ vevőkkel szembeni azon követelmény, hogy ne jelezzenek ki félrevezető információt interferencia jelenlétében, azt célozza, hogy megelőzzék a félrevezető információk kijelzését az olyan nem-tervezett interferencia helyszíneken, amelyek előfordulhatnak. Nem az a szándék, hogy határozottan megcélozzuk a szándékosan előidézett interferenciát. Valójában lehetetlen az, hogy vizsgálatokkal teljes egészében felülvizsgáljuk ezt a követelményt, a teljesítés egy elfogadható eszközét meg lehet találni a megfelelő, az RTCA és az EUROCAE által kiadott Minimális Üzemeltetési Teljesítmény Szabványokban.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes